Í framhaldi af skipulagsbreytingum sem kynntar voru um síðustu áramót er verið að leggja lokahönd á smíði vefa fyrir ÍAV , ÍAV Fasteignaþjónustu og ÍAV Námur . ÍAV hf. , er stærsta dótturfélag Íslenskra aðalverktaka ehf . ÍAV hf. starfar á almennum verktakamarkaði en forstjóri félagsins er Karl Þráinsson . ÍAV hf. sér einnig um að veita öðrum félögum innan samstæðunnar margvíslega stoðþjónustu svo sem á sviði bókhalds og fjármála . ÍAV Fasteignaþjónusta ehf. , tók til starfa um áramótin . Framkvæmdastjóri þess er Kristján Arinbjarnar . Félagið starfar á viðhaldsmarkaði fasteigna og að verkefnum tengdum fasteignaþjónustu . Félagið tekur einnig þátt í útboðum sem henta starfsemi félagsins . ÍAV námur ehf. , er félag sem tók til starfa í byrjun ársins . Félagið sér um rekstur á námum sem áður heyrðu undir starfssemi ÍAV . Fyrst um sinn mun Eyjólfur Bjarnason stýra ÍAV námum ehf .